Seven-card stud

Täpsemad reeglid

Mäng algab igale mängus osalejale kahe kinnise ja ühe avatud kaardi jagamisega. Juhul kui mäng toimub bring-in panusega alustab panustamist see mängja kellel on avatud kaartidest kõige madalam kaart peale mida jätkub panustamine kellaosuti liikumise suunas. Bring-in panust loetakse panustamise alustamiseks ning seepärast ei saa järgmised mängijad enam checkkida. Juhul kui kahel mängijal on sarnased kõige madalamad kaardid alustab panustamist see kellel on masti järgi madalaim kaart (bridzhi mastide tugevusjärestuse järgi). Kui bring-in panust ei ole, alustab panustamist see mängija kel kõige tugevam avatud kaart kes võib omakorda ka checkkida. Sellisel juhul ei kasutata tugevuse määramiseks mastide tugevusjärjestust juhul kui kahel või enamal mängijal on suurimad avatud kaardid võrdsed vaid panustamist alustab esimene mängija krupjeest vasakult lugedes (suurimate kaartide omanikest).
Peale esimest panustamisringi jagatakse järgmine avatud kaart (peale põletatud kaardi paki pealt eemaldamist ning alustades taas krupjeest vasakult esimesest veel mängus olevast mängijast) millele järgneb teine panustamisring kusjuures panustamist alustab nüüd see mängija kellel kahest avatud kaardist saab moodustada kõrgeima kombinatsiooni. Kuna avatud kaartidena on jagatud alla viie kaardi tähendab see seda, et ei saa olla ridasid, maste või majasid. Sellel ja järgnevatel panustamisringidel tegutseb esimesena see mängija kelle avatud kaartidest saab moodustada kõrgeima kombinatsiooni kusjuures nad võivad checkkida või panustada mängus kindlaks määratud limiidi ulatuses.
Teisele panustamisringile järgneb kolmanda avatud kaardi jagamine ja kolmas panustamisring, neljanda avatud kaardi jagamine ning panustamisring ning lõpetuseks viimase kinnise kaardi jagamine millele järgneb viimane panustamisring ja vajadusel avamine. Seven-card stud mängu võib seega kokku võtta kui "kaks kinnist, neli avatud, üks kinnine" mänguna. Avamisel moodustab iga mängija oma seitsmest kaardist parima viie kaardi kombinatsiooni.
Pane tähele, et seitse kaarti kaheksale mängijale + põletatud kaardid annavad kokku 60 kaarti aga pakis on vaid 52 kaarti. Enamikes mängudes ei ole see probleemiks kuna suur osa mängijatest on varakult kaartidest loobunud kuid alati on olemas madalate panustega kodumängud milles vähesed mängijad loobuvad. Sellisel juhul võite mängijate arvu limiteerida seitsmele. Kui pakis tõesti enam piisavalt kaarte alles ei jää, võite eelnevalt põletatud kaardid kasutusele võtta juhul kui vaja on vaid mõnda lisakaarti. Kui aga ka neist ei piisa siis jagatakse viimasel ringil iga mängija kinnise kaardi asemel lauale üks, ühine kaart mida kõik võivad kasutada oma parima kombinatsiooni moodustamiseks. Mitte mingil juhul ei tohi kasutada maha läinud ehk loobutud kaarte mängijatele jagamiseks. Erinevalt draw pokkerist kus ühtki kaarti enne avamist näha ei ole kasutavad stud pokkeri mängijad seda infot mida nad saavad avatud kaartide põhjal tehtava analüüsi põhjal oma strateegiliste otsuste tegemisel. Mängija kes näeb mõnda kaarti maha minemas teab selle põhjal, et vastasel seda kaarti enam tulla ei saa isegi kui tal seda vaja peaks minema.

Näidisjaotus

Allpool olev näidisjaotus eeldab, et mäng toimub nelja mängija vahel: Alice, kes jagab kaarte; Bob, kes istub tema vasakul käel; Carol on Bobi vasakul käel ning David kes on Carolist vasakul.
Kõik mängijad panevad mängu 25¢ ante panuse. Alice jagab igale mängijale kaks kinnist kaarti ning ühe avatud kaardi alustades Bobist ning lõpetades endaga. Bobile jagatakse 4♠, Carolile K♦, Davidile 4♦ ja Alice'ile 9♣. Kuna nad mängivad $1 bring-in panusega peab David panustamist alustama $1 bring-in panusega (tema 4♦ on madalam kui Bob'i 4♠, arvestades masti tugevust). Tal oli võimalus panustamist alustada ka suurema summaga kuid otsustas siiski teha minimaalse $1 panuse. Bring-in panus seab minimaalseks panuseks $1, seega Alice ei saa checkkida. Ta otsustab callida. Bob foldib, andes sellest teada oma avatud kaardi tagurpidi pööramisega ning seejärel kaartidest loobudes. Carol reisib (tõstab panuse) $3 dollarini. David loobub ja Alice callib.
Alice jagab nüüd igale mängijale kes veel osaleb ühe avatud kaardi: Carol saab J♣ ja Alice K♥. Alice'i kaks avatud kaarti ei moodust paari, andes talle K-9-high ning Carolil on K-J-high, seegaon Caroli kord panustada. Ta checkib ning Alice teeb sama lõpetades sellega panustamisringi.
Jagatakse veel üks avatud kaart: Carol saab 10♥ ja Alice K♣. Alice'il on nüüd avatud kaartidest moodustunud kuningate paar ja Carolil ei ole veel avatud kaartidest ühtki paari seega alustab panustamist Alice. Ta panustab $5 ja Carol callib.
Järgmisel ringil jagatakse Carolile 10♦ mis annab talle avatud kaartidest kokku K-J-10-10. Alice saab 3♠. Alice'i avatud kaardid on 9-K-K-3; kuningate paar on ikka kõrgem kui Caroli kümnete paar seega alustab panustamist taas Alice tehes $5 panuse mille Carol callib.
Iga mängija saab nüüd viimase kaardi mis jagatakse pildipool allapoole. Panustamist alustab taas Alice kuna kinnine kaart ei muuda panustamise järjekorda. Ta checkib, Carol panustab $10 ning Alice callib. See lõpetab viimase panustamisringi ja kuna mängus on vähemalt kaks mängijat, toimub avamine (showdown).
Alice näitab oma kaarte: 9♥ 5♦ 9♣ K♥ K♣ 3♠ 5♠. Parim viie kaardi kombinatsioon mille ta moodustada saab on K-K-9-9-5, andes talle kaks paari, kuningad ja üheksad. Carol näitab Q♠ 2♥ K♦ J♣ 10♥ 10♦ A♦. Ta saab moodustada A-K-Q-J-10 äss kõrge rea ning seega võidab tema panga.
Muude variatsioonide kohta leiad info Stud poker lehelt.